Keskustelu:Kokous- ja kongressipalvelut

message: Onko tämä artikkeli jokin opiskelijoiden harjoitustöiden palautuskanava? Monta satunnaista käyttäjää lisäilee hirveän pitkiä esseitä, eikä artikkelissa ole edes johdantoa (puhumattakaan päästä tai hännästä). Kannattaa tutustua ainakin näihin:
#Wikipedia:Opettajalle#Wikipediaan kirjoittaminen
#Ohje:Artikkelin rakenne
#Wikipedia:Mitä Wikipedia ei ole
#Wikipedia:Ei uutta tutkimusta
#Wikipedia:Merkitse lähteet (huomasin tekstissä käytetyn sekä numero-, Harvard-, että eioo-viitteitä. Näistä numero- ja Harvard-viitteet ovat sallittuja, kunhan koko artikkeli käyttää samaa järjestelmää. Henkilökohtainen suositukseni on numeroviitteet.)
Toivottavasti joku asianosaisita vilkaisee tänne keskustelusivun puolelle ja palaute menee perille. Tämänhetkinen artikkeli on aikamoinen elämys ja on varmaan helpompi kirjoittaa uudelleen kuin edes yrittää korjata. --Ametsala (keskustelu) 4. toukokuuta 2017 kello 03.45 (EEST) Poistin kommentistani osan, joka on kommentin asiasisällön kannalta tarpeeton--Ametsala (keskustelu) 4. toukokuuta 2017 kello 20.31 (EEST)
replies: text: Wikipedian ohjeistuksen mukaan (ks. https://fi.wikipedia.org/wiki/Wikipedia:Opettajalle#Wikipediaan_kirjoittaminen) Wikipediaa voidaan käyttää oppimis- ja opetustarkoituksessa esim. luomalla artikkelin. Sivulle on nyt lisätty johdanto ja sivu muokkautuu hiljalleen. Luonnollisesti Wikipedian periaatteiden mukaisesti sivusto on vapaasti kaikkien muokattavissa.Mielipide3 (keskustelu) 4. toukokuuta 2017 kello 18.16 (EEST)
replies: text: : Opettajille tarkoitetussa ohjeessa myös kehotetaan ilmoittamaan asiasta kahvihuoneen sekalaista puolella, etteivät muut käyttäjät ihmettele ihmeellisiä muokkauksia. Näin saa todennäköisemmin myös vinkkejä harjoituksen tekemiseen eikä ärtynyttä palautetta. Opettajien ohjeessa myös kehotetaan tutustumaan käytäntöihin ja ehdotetaan artikkelin kirjoittamista valmiiksi ennen sen sijoittamista Wikipediaan (vaikkapa jonkun käyttäjän alasivuna). --Ametsala (keskustelu) 4. toukokuuta 2017 kello 20.31 (EEST)
replies: text: ::Otin asian puheeksi Kaffenurkassa. -kyykaarme (keskustelu) 4. toukokuuta 2017 kello 20.52 (EEST)
thread_title:  Opiskelijoiden harjoitustöitä? 

message: Tämä artikkeli on tosiaan erään ammattikorkeakoulun kurssityö, joka on tehty ryhmätyönä. Koululta sain tietää, että kurssi on jo paketissa ja opiskelijat lomilla, joten heitä tuskin saa fiksaamaan artikkelia itse. Ehdotin kahvihuoneessa, että tämän siirtäisi (tuo sivuja -toiminnolla) Wikikirjastoon, sillä sisältönä se on hyvin oppikirjamainen konferenssin järjestämiseen liittyvien seikkojen suhteen. Toinen vaihtoehto on siirtää artikkeli Wikiopistoon. Työstämisellä tässä olisi materiaalia muutamaan tietosanakirja-artikkeliin, jotka käsittelevät toimialaa. Swot-analyysit, mainosmaiset osat, opasmainen teksti ja toisto pitäisi vain editoida pois.--Olimar  5. toukokuuta 2017 kello 21.36 (EEST)
replies: text: Satakunnan kokouspaikkojen listaamisessa menee ainakin yli. Muulta osin vaikuttaa lievästi hyödylliseltä. Mittakaava on vain huikea verrattuna kävijöiden odotuksiin. --Ras (keskustelu) 6. toukokuuta 2017 kello 11.40 (EEST)

text: Turvallisuus kokousten ja kongressien näkökulmasta vaikuttaa säilyttämiskelpoisemmalta. --Ras (keskustelu) 6. toukokuuta 2017 kello 11.42 (EEST)
replies: text: :Tuo artikkeli on kokonaisuudessaan jo sisällytetty tähän artikkeliin, enkä näe miten sitä tarvitaan omana artikkelinaan. "X Y:n näkökulmasta" -aiheita olisi loputtomiin. -kyykaarme (keskustelu) 6. toukokuuta 2017 kello 12.23 (EEST)

text: Tuonti-toiminto ei ole käytössä Wikikirjastossa, joten ainoa paikka, jonne tämän voi import-toiminnolla siirtää muokkaushistorian kera, on tällä hetkellä Wikiopisto. --Pxos (keskustelu) 6. toukokuuta 2017 kello 12.02 (EEST)
thread_title:  Artikkelin kehittäminen ja jatkotoimenpiteet